Ĵabal al-Druze

Ĵabal al-Druze (; signifante 'Monto de la Druzoj'), estas altebenaĵo kaj montarmasivo en gubernio As-Suŭajda de suda Sirio . Efektive, plejparto de la loĝantaro de ĉi tiu regiono estas Druzoj kaj estas ankaŭ gravaj kristanaj komunumoj The Druze and Assad: Strategic Bedfellows. La Ŝtato de Ĵabal Druze estis aŭtonomio en la franca Mandato por Sirio kaj Libano de 1921 ĝis 1936 .

En Sirio, la plejmulto el la Druzoj en la lando loĝas en gubernio As-Suŭajda, kiu ampleksas preskaŭ ĉion de Ĵabal al-Druze. Ĉi tiu gubernio estas unika en Sirio pro ĝia druza plimulto, kiu signife distingas tiun regionon de Sirio de la aliaj. Cetere, ĝi integrigis kristanajn komunumojn kiuj longe kunvivis harmonie kun la Druzoj ĉirkaŭ ĉi tiu monto .

 Geologio 
La montarmasivo estas kunmetita ĉefe de bazaltoj kaj estas ĉirkaŭita de ampleksaj lafkampoj . Sur la deklivoj kaj pintoj estas krateroj kiuj estis aktivaj en la Plioceno. Sur la masivo kreskas dezerta vegetaĵaro.

La vulkana areo de Ĵabal al-Druze estas la plej suda en Sirio kaj estas parto de la regiono Hauran etendiĝanta multe preter la norda limo en Jordanion. La alkala vulkana kampo konsistas el grupo de 118 bazaltaj vulkanoj kiuj estis aktivaj dum la plejstoceno kaj holoceno. La granda altebenaĵdepresio estas plenigita kun bazaltaj laftorentoj en NW-SE-direkto. La vulkana kampo estas parto de la masiva alkala Harrat Ash Shamah vulkana kampo, kiu etendiĝas de suda Sirio ĝis Sauda Arabio.

 Referencoj 

Kategorio:Kulturspacoj
Kategorio:Druzoj
Kategorio:Sirio